Μαρμελάδα φράουλα με τζίντζερ
Μια διαφορετική, φρέσκια, «ζουμερή» μαρμελάδα με τις γλυκές μυρωδάτες φράουλες, έτοιμη σε 15 ́!
1 κιλό φράουλες, 600 γρ. ζάχαρη , 1 κουτ. γλυκού τζίντζερ φρέσκο, τριμμένο, 70 ml χυμό λεμονιού
Για να φτιάξουμε μαρμελάδα φράουλα με τζίντζερ, ξεκινάμε να πλένουμε τις φράουλες και μετά αφαιρούμε τα κοτσάνια (όχι αντίστροφα, γιατί αλλιώς ξανοστίζουν λίγο). Στη συνέχεια, τις βάζουμε σε μια κατσαρόλα ολόκληρες μαζί με τη τη ζάχαρη και το τζίντζερ. Τοποθετούμε την κατσαρόλα σε δυνατή φωτιά και πιέζουμε με την κουτάλα να μισολιώσουν. Μόλις κοχλάσουν τα υγρά, μετριάζουμε τη φωτιά και σιγοβράζουμε για άλλα 10 λεπτά, μέχρι να αρχίσει να δένει (πιέζουμε πότε πότε με την κουτάλα). Ρίχνουμε τον χυμό λεμονιού, ανακατεύουμε για 1-2 λεπτά και αποσύρουμε.  Όσο κρυώνει η μαρμελάδα φράουλα με τζίντζερ τόσο θα πήζει.
Ζάχαρη,Λεμόνι,Φράουλα,Χορτοφαγικά